

**ΦΙΛΟΣΟΦΙΚΗ ΣΧΟΛΗ**

**ΤΜΗΜΑ ΦΙΛΟΣΟΦΙΑΣ, ΠΑΙΔΑΓΩΓΙΚΗΣ ΚΑΙ ΨΥΧΟΛΟΓΙΑΣ**

**ΤΟΜΕΑΣ ΦΙΛΟΣΟΦΙΑΣ**

**ΠΡΟΓΡΑΜΜΑ ΜΕΤΑΠΤΥΧΙΑΚΩΝ ΣΠΟΥΔΩΝ «Φιλοσοφία»**

**Γραμματεία Π.Μ.Σ.: Φιλοσοφική Σχολή Αθηνών,**

**γραφείο: 641, 6ος όροφος**

**Πανεπιστημιούπολη, 15703 – Ιλίσια.**

**Τηλέφωνο: 210-7277678, Fax: 2107277536**

**Ε-mail:** **secr-philosophy@ppp.uoa.gr**

[**www.philosophymaster.ppp.uoa.gr**](http://www.philosophymaster.ppp.uoa.gr)

**Αθήνα, 5 Απριλίου 2017**

**ΠΡΟΚΗΡΥΞΗ ΘΕΣΕΩΝ ΜΕΤΑΠΤΥΧΙΑΚΩΝ ΣΠΟΥΔΑΣΤΩΝ**

Το **Πρόγραμμα Μεταπτυχιακών Σπουδών** **«Φιλοσοφία»** του Τμήματος Φιλοσοφίας, Παιδαγωγικής, Ψυχολογίας του Εθνικού και Καποδιστριακού Πανεπιστημίου Αθηνών καλεί τους ενδιαφερομένους να καταθέσουν αίτηση για την πλήρωση **τριάντα (30)** θέσεων, κατά ανώτατο όριο, μεταπτυχιακών σπουδαστών για την Κατεύθυνση **«Ιστορία της Φιλοσοφίας»**.

Η φοίτηση θα ξεκινήσει στο **χειμερινό εξάμηνο του ακαδημαϊκού έτους 2017-2018**.

Η παρακολούθηση του Π.Μ.Σ. προϋποθέτει την **καταβολή διδάκτρων ύψους 500 Ευρώ** για καθένα από τα 4 εξάμηνα φοίτησης.

**Οι υποψήφιοι πρέπει να καταθέσουν τα παρακάτω δικαιολογητικά:**

**1.** Αίτηση συμμετοχής (διατίθεται από τη Γραμματεία του Π.Μ.Σ. / εκτυπώσιμη και από την ιστοσελίδα μας).

**2.** Βιογραφικό σημείωμα στο οποίο να αναφέρονται αναλυτικά οι σπουδές, η διδακτική εμπειρία, η επιστημονική και κοινωνική δραστηριότητα (απλά φωτοαντίγραφα βεβαιώσεων με την επίδειξη του πρωτοτύπου).

**3.** Αντίγραφο πτυχίου ή πτυχίων ή βεβαίωση περάτωσης σπουδών (φωτοαντίγραφο τίτλου).

**4.** Αναλυτική βαθμολογία προπτυχιακών μαθημάτων (φωτοαντίγραφο).

**5.** Πιστοποιητικό κατοχής ξένης γλώσσας (φωτοαντίγραφο).

**6.** Δημοσιεύσεις και βεβαιώσεις τυχόν διδακτικής, ερευνητικής ή και επαγγελματικής εμπειρίας, καθώς και εθελοντικής δράσης (**οι δημοσιεύσεις συνυποβάλλονται)**.

**7.** Δύο (2) Συστατικές Επιστολές (στις οποίες θα αναφέρεται το Ονοματεπώνυμο και η Ιδιότητα του αποστολέα και το Εκπαιδευτικό Ίδρυμα, ή ο Φορέας- Οργανισμός στον οποίο ανήκει).

**8.** Υπεύθυνη δήλωση του/της υποψήφιου/ας ότι: **α)** τα δικαιολογητικά που επισυνάπτω αποτελούν γνήσια αντίγραφα εκ των πρωτοτύπων, **β)** μπορεί να ανταποκριθεί πλήρως στις απαιτήσεις της υποχρεωτικής φοίτησης σύμφωνα με την παρούσα προκήρυξη, τον Οδηγό και τον Κανονισμό Σπουδών και ότι **γ)** αναλαμβάνει το κόστος των σπουδών για όλα τα εξάμηνα του Π.Μ.Σ. «Φιλοσοφία» (εκτυπώσιμη και από την ιστοσελίδα μας).

**Διαδικασία επιλογής:**

**1.** Οι υποψήφιοι οφείλουν να προσκομίσουν **πιστοποιητικό επαρκούς γνώσης της αγγλικής ή γαλλικής ή γερμανικής γλώσσας**,διαφορετικά εξετάζονται γραπτώς σε μία από αυτές.

**2.** Οι υποψήφιοι **εξετάζονται γραπτώς στο συναφές γνωστικό αντικείμενο της κατεύθυνσης.**

**3.** Όσοι ανταποκριθούν στις απαιτήσεις της γραπτής εξέτασης και πληρούν τις προϋποθέσεις επαρκούς γνώσης μιας εκ των τριών ξένων γλωσσών καλούνται σε **συνέντευξη** ενώπιον επιτροπής, η οποία αποτελείται από μέλη ΔΕΠ της Διοικούσας Επιτροπής του Π.Μ.Σ. Στη συνέντευξη συνεκτιμώνται η συνολική συγκρότηση και επιστημονική επάρκεια των υποψηφίων σε σχέση με το αντικείμενο του Π.Μ.Σ., το κίνητρο και το ενδιαφέρον τους για το πρόγραμμα, καθώς και η έκταση των συναφών δραστηριοτήτων τους. Οι συνεντεύξεις βαθμολογούνται ξεχωριστά από κάθε μέλος της Επιτροπής, έτσι ώστε να γίνει η τελική επιλογή, στην οποία **θα συνεκτιμηθούν όλα τα στοιχεία της υποψηφιότητας ως ακολούθως**: **α. Γραπτή Εξέταση:** 56% **β. Βαθμός Πτυχίου:** 10%, **γ. Βαθμολογία γνωστικών αντικειμένων ειδίκευσης στον προπτυχιακό κύκλο σπουδών:** 6%, **δ. Επιπλέον προσόντα** (2η και 3η ξένη γλώσσα, ηλεκτρονικοί υπολογιστές, πρόσθετοι ακαδημαϊκοί τίτλοι, συγγραφικό και ερευνητικό έργο, συμμετοχή σε συνέδρια – επιμόρφωση): 8%,**ε. Συνέντευξη:** 20%.

**Δικαίωμα υποβολής αίτησης**

Στο Π.Μ.Σ. «Φιλοσοφία», με κατεύθυνση «Ιστορία της Φιλοσοφίας» γίνονται δεκτοί πτυχιούχοι πανεπιστημίων της ημεδαπής ή ανεγνωρισμένων ομοταγών ιδρυμάτων της αλλοδαπής (σύμφωνα με την παρ. 1 άρθρο 4 του ν. 3685/08) οι οποίοι έχουν επαρκή γνώση της ελληνικής γλώσσας, καθώς και πτυχιούχοι Τμημάτων Τ.Ε.Ι. συναφούς γνωστικού αντικειμένου.

**Η εξεταστέα ύλη και η ενδεικτική βιβλιογραφία παρατίθενται στο τέλος της Προκήρυξης. Τα βιβλία διατίθενται από το Σπουδαστήριο Φιλοσοφίας (Φιλοσοφική Σχολή, 7ος όροφος).**

Οι εξετάσεις στο γνωστικό αντικείμενο της κατεύθυνσης «Ιστορία της Φιλοσοφίας» και στην ξένη γλώσσα θα διενεργηθούν το **Σάββατο 9 Σεπτεμβρίου 2017** και η Συνέντευξη για όσους ανταποκριθούν επιτυχώς στην γραπτή εξέταση το **Σάββατο 23 Σεπτεμβρίου 2017**.

Τα δικαιολογητικά θα υποβάλλονται από την **Δευτέρα 10η Απριλίου 2017** έως και την **6η Σεπτεμβρίου 2017** (εξαιρούνται οι **ημέρες του Πάσχα** και το διάστημα **από 1η έως και 30 Αυγούστου**, κατά το οποίο η Γραμματεία του ΠΜΣ Φιλοσοφία θα παραμείνει κλειστή για το κοινό)κατά τις εργάσιμες ημέρες **από τη 13:30 έως και τις 17:30** στη Γραμματεία του Π.Μ.Σ., γραφείο 641, Φιλοσοφική Σχολή, 6ος όροφος (Μαρία Χωριανοπούλου, πληροφορίες: 210 727 7678 & secr-philosophy@ppp.uoa.gr).

Επίσης, οι ενδιαφερόμενοι/ες έχουν τη δυνατότητα να αποστείλουν φάκελο υποψηφιότητας με τα απαραίτητα δικαιολογητικά **ταχυδρομικώς με συστημένη επιστολή** (σφραγίδα ταχυδρομείου έως 6/9/2017), στη διεύθυνση:

**ΕΘΝΙΚΟΝ ΚΑΙ ΚΑΠΟΔΙΣΤΡΙΑΚΟΝ ΠΑΝΕΠΙΣΤΗΜΙΟΝ ΑΘΗΝΩΝ,**

**ΦΙΛΟΣΟΦΙΚΗ ΣΧΟΛΗ,**

**ΤΜΗΜΑ ΦΙΛΟΣΟΦΙΑΣ, ΠΑΙΔΑΓΩΓΙΚΗΣ, ΨΥΧΟΛΟΓΙΑΣ,**

**ΤΟΜΕΑΣ ΦΙΛΟΣΟΦΙΑΣ**

**Π.Μ.Σ. «Φιλοσοφία»,**

**Πανεπιστημιούπολη – Τ.Κ. 15703 Ιλίσια, γραφείο 641**

**(ΥΠΟΨΗ κας ΜΑΡΙΑΣ ΧΩΡΙΑΝΟΠΟΥΛΟΥ)**

* Για κάθε ενδεχόμενο παρακαλείσθε την ημέρα της εξέτασης να προσκομίσετε το **αποδεικτικό πληρωμής του Ταχυδρομείου** στο οποίο αναγράφεται η εμπρόθεσμη ημερομηνία υποβολής του φακέλου υποψηφιότητας (έως 6/9/2017).
* **Κανένας φάκελος δεν θα εξεταστεί εάν δεν είναι πλήρης και εάν έχει σταλεί εκπρόθεσμα.**
* Τα δικαιολογητικά που καταθέτουν οι υποψήφιοι/ες **δεν επιστρέφονται**.

Πληροφορίες δίδονται στο τηλέφωνο 210 727 7678 κατά τις εργάσιμες ημέρες από τις 13:00 έως τις 17:30 (εξαιρείται η περίοδος από 1η έως και 30η Αυγούστου), καθώς και στην ηλεκτρονική διεύθυνση **secr-philosophy@ppp.uoa.gr****.**

Για πληροφορίες δείτε, επίσης,την ιστοσελίδα του ΠΜΣ: **http://www.philosophymaster.ppp.uoa.gr/**

**Η Διευθύντρια του Προγράμματος Μεταπτυχιακών Σπουδών «Φιλοσοφία»**

**Έλση Μπακονικόλα-Γιαμά**

**Αναπληρώτρια Καθηγήτρια του Ε.Κ.Π.Α**.\*

\*(η υπογραφή έχει τεθεί στο πρωτότυπο)**ΕΞΕΤΑΣΤΕΑ ΥΛΗ ΓΙΑ ΤΙΣ ΕΙΣΑΓΩΓΙΚΕΣ ΕΞΕΤΑΣΕΙΣ ΤΟΥ Π.Μ.Σ. «ΦΙΛΟΣΟΦΙΑ» – 2017**

**Α. Αρχαία Ελληνική Φιλοσοφία**

 **1.** για τον **Πλάτωνα**: K. Bormann, *Πλάτων*, μετάφραση Ι. Καλογεράκος (Αθήνα: Καρδαμίτσα, 2006).

Ύλη: Από το κεφ. 3 «Η θεωρία των ιδεών» σσ. **74**, «Η αλληγορία της γραμμής» σσ. **79-102** και «Η άνοδος στη γνώση των ιδεών: Έρως και γνώση (Συμπόσιον) σσ. **111-130**.

 **2.** για τον **Αριστοτέλη:** Ross, Sir D., *Αριστοτέλης*, μετάφραση Μ. Μητσού (Αθήνα: Μ.Ι.Ε.Τ., 2001).

Ύλη: «Μετά τα φυσικά» σσ. **219-254**.

**Β. Νεότερη Ευρωπαϊκή Φιλοσοφία**

 **1.** για τους **Francis Bacon και René Descartes:** J. Russ, *Η περιπέτεια της ευρωπαϊκής σκέψης*, μετάφραση – επιμέλεια Κ. Κατσιμάνης (Αθήνα: Τυπωθήτω, 2005).

Ύλη: Από το κεφ. 2 «Οι ιδέες του πρώτου μισού του 17ου αιώνα» σσ. **160-183**.

**2.** για τον **David Hume**: βλ. το συλλογικό έργο: *Η Φιλοσοφία*, τ. B’, επιμέλεια Φ. Σατελέ, μετάφραση Κ. Παπαγιώργης (Αθήνα: Γνώση, 1990).

Ύλη: κεφ. IX, «Hume», από τον G. Deleuze, σσ. **253-266**.

Βλ. επίσης B. Russell, *Ιστορία της Δυτικής Φιλοσοφίας*: *Από την αναγέννηση στον Χιουμ*. ενότητα VI, μετάφραση Αιμ. Χουρμούζιος (Αθήνα: Αρσενίδης).

Ύλη: κεφ. ΧVII, «Χιουμ».

**3.** για τον **Immanuel Kant**:βλ. το συλλογικό έργο: *Η Φιλοσοφία*, τ. Γ’, επιμέλεια Φ. Σατελέ, μετάφραση Κ. Παπαγιώργης (Αθήνα: Γνώση, 2006).

Ύλη: κεφ. I, «Ο Κant και η κριτική φιλοσοφία», από τον L. Guillermit, σσ. **15-50**.

**Γ. Σύγχρονα Φιλοσοφικά Ρεύματα**

**1.** για τον **Michel Foucault:** Γεράσιμος Κακολύρης, «Michel Foucault: Υποκείμενο, γνώση, εξουσία», στο Βύρων Καλδής (επιμ.), *Κείμενα νεώτερης και σύγχρονης Φιλοσοφίας* (Πάτρα: Ελληνικό Ανοικτό Πανεπιστήμιο, 2008), σσ. 213-225, διαθέσιμο στην ιστοσελίδα: <http://www.frenchphilosophy.gr/wp-content/uploads/2013/11/Kakoliris-G.-M.-Foucault.-Ypokeimeno-gnosi-exousia-1.pdf>.

**2.** για τον **Jacques Derrida:** Γεράσιμος Κακολύρης, «Ο Jacques Derrida και η αποδόμηση της δυτικής μεταφυσικής», στο Βύρων Καλδής (επιμ.) *Κείμενα νεώτερης και σύγχρονης φιλοσοφίας* (Πάτρα: Ελληνικό Ανοικτό Πανεπιστήμιο, 2008), σσ. 227-241, διαθέσιμο στην ιστοσελίδα: <http://www.frenchphilosophy.gr/wp-content/uploads/2013/11/Kakoliris-G.-O-J.-Derrida-kai-i-apodomisi-tis-dytikis-metaphysikis1.pdf>

**Προτεινόμενη ενδεικτική βιβλιογραφία για την πληρέστερη κατανόηση της εξεταστέας ύλης**

* TAYLOR, A. E., *Πλάτων. Ο άνθρωπος και το έργο του*, μετάφραση Ι. Αρζόγλου (Αθήνα: Μ.Ι.Ε.Τ., 2003).
* ΓΕΩΡΓΟΥΛΗΣ, Κ.Δ., *Πλάτωνος Πολιτεία* (Αθήναι, 1939).
* NATORP, P., *Η περί των ιδεών θεωρία του Πλάτωνος*, μετάφραση Μ. Τσαμαδός (Αθήνα: Κοραής, 1929).
* VLASTOS, Gr., *Πλατωνικές μελέτες*, μετάφραση Ι. Αρζόγλου (Αθήνα: Μ.Ι.Ε.Τ., 2000).
* RUSSELL, B., *History of Western Philosophy* (London: [Allen & Unwin,](http://en.wikipedia.org/wiki/Category%3AAllen_%26_Unwin_books) 1946) [ελληνική μετάφραση: Αιμ. Χουρμούζιος, (Αθήνα: Αρσενίδης, χ.χ.)].
* [Stanford Encyclopedia of Philosophy](http://plato.stanford.edu/index.html): <http://plato.stanford.edu/entries/descartes/>.
* DESCARTES, F. R., *Στοχασμοί περί της πρώτης φιλοσοφίας*, μετάφραση Ε. Βανταράκης (Αθήνα: Εκκρεμές, 2003).
* [Stanford Encyclopedia of Philosophy](http://plato.stanford.edu/index.html): <http://plato.stanford.edu/entries/hume/>.
* HUME, D., *Πραγματεία για την ανθρώπινη φύση*. Βιβλίο πρώτο: Για τη νόηση, μετάφραση Μ. Πουρνάρη (Αθήνα: Πατάκης, 2005).
* ——— *Δοκίμια φιλολογικά, ηθικά, πολιτικά*, μετάφραση Ε. Π. Παπανούτσος (Αθήνα: Βιβλιοπωλείον της Εστίας, χ.χ.).
* [Stanford Encyclopedia of Philosophy](http://plato.stanford.edu/index.html): <http://plato.stanford.edu/entries/kant/>.
* CASSIRER, E., *Kant. Η ζωή και το έργο του*, μετάφραση Σ. Γερογιωργάκης (Αθήνα: Ίνδικτος, 2001).
* KANT, Imm., *Προλεγόμενα σε κάθε μελλοντική μεταφυσική που θα μπορεί να εμφανίζεται ως επιστήμη*, μετάφραση Γ. Τζαβάρας (Αθήνα, Δωδώνη, 2013).
* Michel Foucault, *Ιστορία της σεξουαλικότητας Ι. Η βούληση για γνώση*, μτφρ. Τάσος Μπέτζελος, εκδόσεις Πλέθρον, Αθήνα 2011.
* Penelope Deutscher, *Ντερριντά*, μτφρ. Ιωάννα Ναούμ, εκδόσεις Πατάκη, Αθήνα 2012.